

**Cyngor Bwrdeistref Sirol Pen-y-bont ar Ogwr**

Cynigion i ymgynghori ynghylch newid y canllawiau ar y polisi ar gyfer oed cerbydau hacnai a cherbydau i’w llogi’n breifat, a’r polisïau archwilio.

Dogfen ymgynghori

**Dyddiad cyhoeddi**:

**Cam i’w gymryd:** Ymatebion erbyn

**Ffôn**: (01656) 643 664

**E-bost**: consultation@bridgend.gov.uk

**Gwefan:** www.bridgend.gov.uk/consultation



**www.bridgend.gov.uk**

Cynnwys

[Trosolwg 3](#_Toc500437083)

[Sut i ymateb 3](#_Toc500437084)

[Diogelu data 3](#_Toc500437085)

[Dogfennau cysylltiedig 3](#_Toc500437086)

[Cefndir a Gwybodaeth 4](#_Toc500437087)

[Y cynnig 4](#_Toc500437088)

[Pam cyflwyno’r cynnig hwn? 5](#_Toc500437089)

[Pa fanteision fydd ynghlwm wrth y cynnig newydd? 5](#_Toc500437090)

[Pa anfanteision arfaethedig sydd ynghlwm wrth y cynnig hwn, os caiff ei dderbyn? 5](#_Toc500437091)

[Effaith y cynnig 5](#_Toc500437092)

[Risgiau 6](#_Toc500437093)

[Posibiliadau eraill 6](#_Toc500437094)

[Y broses ymgynghori 6](#_Toc500437095)

## Trosolwg

Diben yr ymgynghoriad hwn yw cael sylwadau ar y cynigion i newid y canllawiau ar y polisi ar gyfer oed cerbydau hacnai a cherbydau i’w llogi’n breifat a’r trefniadau archwilio. Gofynnir hefyd am sylwadau ar wasanaethau tacsi i bobl anabl ym Mhen-y-bont ar Ogwr.

## Sut i ymateb

Bydd y cyfnod ymgynghori hwn yn dechrau ar 18 Rhagfyr 2017 a daw i ben ar 31 Ionawr 2018.

Gallwch ymateb neu ofyn rhagor o gwestiynau drwy:

Ffonio:(01656) 643 643

Anfon e-bost:

licensing@bridgend.gov.uk

Ar-lein: Cliciwch yma

Drwy’r post:

Trwyddedu

Cyngor Bwrdeistref Sirol Pen-y-bont ar Ogwr

Y Swyddfeydd Dinesig

Stryd yr Angel

Pen-y-bont ar Ogwr. CF31 4WB

Cysylltwch os hoffech gopi ar fformat arall.

## Diogelu data

Sut rydym yn defnyddio’r sylwadau a’r wybodaeth a gawn gennych.

Bydd yr holl ymatebion a gaiff Cyngor Bwrdeistref Sirol Pen-y-bont ar Ogwr yn cael eu gweld gan yr aelodau hynny o staff sydd ynghlwm wrth y broses ymgynghori. Mae’n bosibl y bydd staff yn adrannau eraill y Cyngor, neu aelodau’r bwrdd gwasanaethau lleol, hefyd yn gweld yr ymatebion er mwyn helpu i wella gwasanaethau.

Mae’n bosibl y bydd y Cyngor hefyd yn defnyddio’r wybodaeth a ddaw i law wrth baratoi dogfennau eraill sy’n ymwneud yn uniongyrchol neu’n anuniongyrchol â’r ymgynghoriad hwn. Ni fydd y Cyngor, fodd bynnag, byth yn datgelu unrhyw wybodaeth bersonol, fel eich enw a’ch cyfeiriad, y gellid eu defnyddio i wybod pwy ydych chi.

Os nad ydych yn dymuno i ni gyhoeddi’ch sylwadau, cofiwch nodi hynny yn eich ymateb.

## Dogfennau cysylltiedig

Os hoffech ragor o wybodaeth am ymgynghoriadau Cyngor Bwrdeistref Sirol Pen-y-bont ar Ogwr, neu os hoffech ymuno â’r Panel Dinasyddion.

Ewch i: [www.bridgend.gov.uk/ymgynghori](http://www.bridgend.gov.uk/ymgynghori)

## Cefndir a Gwybodaeth

* Yn ôl y polisi presennol, rhaid i bob cerbyd hacnai a phob cerbyd i’w logi’n breifat fod yn newydd pan gânt eu trwyddedu am y tro cyntaf. Ar hyn o bryd, mae rhai eithriadau’n ymwneud â cherbydau i’w llogi’n breifat, cerbydau sy’n gallu cludo cadeiriau olwyn neu gerbydau arbenigol.
* Ar hyn o bryd, ar ôl archwilio’r cerbydau, mae’r Cyngor yn rhoi tystysgrifau i eithrio cerbydau rhag cael prawf MOT.

## Y cynnig

Bydd y cynnig hwn yn effeithio’n bennaf ar y rhai sy’n gwneud cais am drwydded newydd ar gyfer cerbyd hacnai neu gerbyd i’w logi’n breifat. Mae’n cynnig newid y polisi presennol yn ymwneud ag oed cerbydau fel a ganlyn:

Caiff cerbydau eu rhannu’n ddau ddosbarth: Dosbarth 1, sef cerbydau salŵn, amlbwrpas safonol (MPV) neu gerbydau sy’n gallu cludo cadair olwyn heb lifft cadair olwyn awtomataidd, a Dosbarth 2, sef cerbydau sy’n gallu cludo cadair olwyn ac sydd â lifft cadair olwyn awtomataidd.

Cynigir newid y polisi presennol ar gyfer oed cerbydau hacnai a cherbydau i’w llogi’n breifat fel bod yn rhaid i gerbydau Dosbarth 1 fod yn llai na 5 mlwydd oed pan gânt eu cyflwyno i’w trwyddedu am y tro cyntaf, ac i gerbydau Dosbarth 2 fod yn llai na 10 oed pan gânt eu cyflwyno i’w trwyddedu am y tro cyntaf.

Yn ogystal â hyn, bwriedir newid nifer yr archwiliadau a gynhelir bob blwyddyn:

Cynigir newid y polisi fel bod cerbydau hyd at 10 oed yn cael eu harchwilio ddwywaith y flwyddyn a bod cerbydau 10 oed a hŷn yn cael eu harchwilio dair gwaith y flwyddyn.

Yn ogystal â hyn, cynigir bod y drefn archwilio’n newid fel a ganlyn:

caiff cerbydau hacnai a cherbydau i’w llogi’n breifat eu harchwilio’n unol â’r drefn MOT a weinyddir gan yr Asiantaeth Safonau Gyrwyr a Cherbydau (DVSA). Ynghyd â’r prawf MOT, cynigir hefyd ei gwneud yn ofynnol cynnal prawf cydymffurfio ychwanegol, yn unol â’r Safonau Arolygu Cenedlaethol ar gyfer Cerbydau Hacnai a Cherbydau i’w Llogi’n Breifat, a gynhyrchwyd gan y Sefydliad Trafnidiaeth Cludo Nwyddau, sy’n cynnwys eitemau na fyddent yn cael eu cynnwys mewn prawf MOT (fel golau ar do tacsi).

## Pam cyflwyno’r cynnig hwn?

* Mae’r fasnach drwyddedu wedi dweud wrthym fod y canllawiau presennol ar oed cerbydau yn atal pobl rhag newid eu cerbydau.
* I gyflwyno system ddibynadwy o archwilio cerbydau hacnai a cherbydau i’w llogi’n breifat sydd hefyd yn system ddigidol.
* Mae angen gwybod rhagor am brofiadau teithwyr sy’n defnyddio cadair olwyn.

## Pa fanteision fydd ynghlwm wrth y cynnig newydd?

* Bydd ymgeiswyr newydd yn gallu fforddio prynu cerbyd yn rhatach. Byddai’r polisi arfaethedig hefyd, yn ôl rhai, yn caniatáu i gwmnïau newid eu cerbydau’n amlach a, phan fyddant yn eu newid, byddant yn gallu prynu cerbydau gwell am eu harian, a byddai hynny’n gwella safon gyffredinol y cerbydau a gaiff eu trwyddedu yn y Fwrdeistref Sirol. Rydym hefyd yn gofyn i grwpiau mynediad i bobl anabl gyfrannu at yr ymgynghoriad drwy gynnig sylwadau.

## Pa anfanteision arfaethedig sydd ynghlwm wrth y cynnig hwn, os caiff ei dderbyn?

* Dim

## Effaith y cynnig

* Yn ôl y broses sgrinio gychwynnol, prin y bydd hyn yn effeithio ar gydraddoldeb, ond byddwn yn adolygu’r sefyllfa’n dilyn asesiad o’r ymatebion i’r ymgynghoriad.

## Risgiau

* Mae risg y cyflwynir apêl yn erbyn penderfyniadau’r Cyngor, ond caiff hyn ei liniaru gan yr hawl annibynnol sydd gan bob ymgeisydd i apelio i’r Llys Ynadon.

## Posibiliadau eraill

* Diystyrwyd y posibilrwydd o “wneud dim” drwy beidio â mabwysiadu polisi, a hynny oherwydd bod y cynigion yn llacio’r cyfyngiadau ar oed cerbydau fel ymateb i sylwadau gan fusnesau lleol ac sy’n cyd-fynd, i raddau helaeth, â pholisïau awdurdodau lleol eraill.

## Y broses ymgynghori

|  |  |
| --- | --- |
| Y camau i’w cymryd | Dyddiad |
| Dyddiad cau ar gyfer ymatebion | 31 Ionawr 2018 |
| Cyhoeddi’r adroddiad terfynol yn www.bridgend.gov.uk/ymgynghori ac yn yr adran drwyddedu ar wefan y Cyngor |  |
| Rhoi’r polisi ar waith |  |

### Sut i roi sylwadau

|  |  |
| --- | --- |
| Drwy’r post: Yr Adran Trwyddedu a Chofrestru  Cyngor Bwrdeistref Sirol Pen-y-bont ar Ogwr  Swyddfeydd Dinesig  Stryd yr Angel  Pen-y-bont ar Ogwr  CF31 4WB | E-bost:  Ar-lein: [www.bridgend.gov.uk/consultation](http://www.bridgend.gov.uk/consultation) neu [cliciwch yma](https://www.snapsurveys.com/wh/s.asp?k=145864536360)  Ffôn:(029) 2087 1022 |
|  |  |

Cysylltwch os hoffech gopi ar fformat arall.

Rhaid i’ch sylwadau ein cyrraedd erbyn **31 Ionawr 2018** fan bellaf.